Návrh komuniké

	Vláda Slovenskej republiky na svojom zasadnutí prerokovala a odsúhlasila iniciatívny materiál „Základný systém biologickej ochrany obyvateľov Slovenskej republiky“.
	Prerokovaný materiál konkretizuje spôsob zabezpečovania ochrany obyvateľov Slovenskej  republiky pri ich ohrození epidémiami alebo epizootiami následkom použitia biologických prostriedkov. 
Navrhovaná štruktúra systému predpokladá zapojenie ministerstva zdravotníctva, ministerstva obrany,  ministerstva pôdohospodárstva, ministerstva hospodárstva, ministerstva školstva, ministerstva dopravy, pôšt a telekomunikácií, Slovenskej informačnej služby a ministerstva vnútra. Materiálne dovybavenie výkonných zložiek uvedených štátnych orgánov, vrátane ich dovybavenia modernou prístrojovou technikou na detekciu a identifikáciu pôvodcov nákaz umožní v prípade potreby efektívne zabezpečovať ochranu obyvateľov pred následkami biologického napadnutia respektíve  účinne odstraňovať jeho následky.